Vit leggja stóran dent á, at hølini hjá okkum eru innbjóðandi, og at her kennist trygt og gott at vera. Niðanfyri sært tú addressurnar og vegleiðing til parkeringsviðurskifti. Er tørvur á tulki ella teknmálstænastu, er hetta møguligt. Tú kanst seta teg í samband við okkum og fáa nærri kunning. Tórshavn Hølini hjá okkum í Tórshavn eru í Kongagøtu 8. Hetta er í miðbýnum ímillum Steinatún og Auto Taxa. Her hava vit bólkar, einstaklingasamrøður og familjusamrøður. Parkeringsviðurskifti í miðbýnum kunnu vera trupul. Í Tórsgøtu ber til at parkera í tveir tímar, og aftanfyri sjónleikarahúsið og í Skálatrøð ber til at parkera í átta tímar. Saltangará Hølini hjá okkum í Saltangará eru á Heiðavegi 23–á aðru hædd í bygninginum, har Blákrossbúðin og Endurnýtslan halda til. Her kunnu vit eftir tørvi bjóða samrøður. Nógv parkeringspláss eru rundan um bygningin. Niðanfyri á kaiini og omanfyri Bónus finnur tú langtíðarparkering. Tvøroyri Hølini hjá okkum í Tvøroyri eru á Valarabrekku 2–á aðru hædd í bygninginum, har Blákrossbúðin heldur til. Her kunnu vit eftir tørvi bjóða samrøður. Nógv parkeringspláss eru rundan um bygningin. Uttanfyri Bónus og yvirav Toystovuni finnur tú langtíðarparkering.